Document ID: 31996R1381

Komisijas Regula (EK) Nr. 1381/96
(1996. gada 17. jūlijs),
ar ko groza Regulu (EEK) Nr. 1859/82 par lauku saimniecību, kas iesniedz grāmatvedības pārskatus, atlasīšanu saimniecību ieņēmumu noteikšanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, kas izveido tīklu grāmatvedības datu apkopošanai par lauku saimniecību ieņēmumiem un saimniecisko darbību Eiropas Ekonomikas kopienā [1], kurā jaunākie grozījumi izdarīti ar Regulu (EK) Nr. 2801/95 [2], jo īpaši tās 4. panta 4. punktu un 6. panta 2. punktu,
tā kā ar Komisijas Regulu (EEK) Nr. 1859/82 [3], kurā jaunākie grozījumi izdarīti ar Regulu (EEK) Nr. 3549/92 [4], tika noteiktas to saimniecību, kas iesniedz grāmatvedības pārskatus, ekonomikas lielumu robežas, kas ietilpst lauku saimniecību grāmatvedības datu tīkla apsekošanas objektā, kā arī katrā pārskata gadā atlasāmo saimniecību, kas iesniedz grāmatvedības pārskatus, skaits pa apgabaliem; tā kā iepriekšminētā Regula būtu jāgroza, nosakot Austrijas, Somijas un Zviedrijas saimniecību, kas iesniedz grāmatvedības pārskatus, ekonomikas lielumu robežas tā, lai šādas lauku saimniecības varētu iekļaut apsekošanas objektā; tā kā minētajām valstīm, kā arī Spānijai un Portugālei, būtu jānosaka katrā apgabalā atlasāmo saimniecību, kas iesniedz grāmatvedības pārskatus, skaits 1995. gadam un turpmākiem pārskata gadiem;
tā kā šajā regulā paredzētie pasākumi saskan ar Kopienas Lauku saimniecību uzskaites datu tīkla komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 1859/82 groza šādi.
1. Regulas 2. pantu aizstāj ar šo:
"2. pants
1995. pārskata gadam (12 mēnešiem, kas sākas laikā no 1995. gada 1. janvāra līdz 1995. gada 1. jūlijam), kā arī turpmākiem pārskata gadiem, Regulas Nr. 79/65/EEK 4. pantā minētā ekonomikas lielumu robeža ELV, Komisijas Lēmuma 85/377/EEK [5] III pielikuma izpratnē, ir šāda:
-Nīderlandē | 16 ELV |
-Beļģijā | 12 ELV |
-Vācijā | 8 ELV |
-Francijā | 8 ELV |
-Luksemburgā | 8 ELV |
-Austrijā | 8 ELV |
-Somijā | 8 ELV |
-Zviedrijā | 8 ELV |
-Apvienotajā Karalistē(izņemot Ziemeļīriju) | 8 ELV |
-Ziemeļīrijā | 4 ELV |
-Dānijā | 4 ELV |
-Īrijā | 2 ELV |
-Itālijā | 2 ELV |
-Grieķijā | 2 ELV |
-Spānijā | 2 ELV |
-Portugālē | 1 ELV" |
2. Regulas (EEK) Nr. 1859/82 I pielikumu aizstāj ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Regulu piemēro, sākot ar 1995. pārskata gadu.
Regula uzliek saistības kopumā un ir tieši piemērojama visās dalībvalstīs.
Briselē, 1996. gada 17. jūlijā

Labels: 18
19
6